- Petrolul Ploieşti – FCU Craiova LIVE TEXT
- Ultimul meci al primei etape din play-out
Petrolul Ploieşti – FCU Craiova va fi LIVE TEXT, de la ora 20:30, pe AS.ro. Ultimul meci al rimei etape din play-out va avea loc pe stadionul Ilie Oană, acolo unde Petrolul va primi vizita echipei pregătite de Nicolo Napoli.
"Lupii galbeni" vor juca primul meci după demiterea lui Florin Pîrvu. Pe banca tehnică a echipei va sta Florin Stângă, fostul secund al echipei.
Petrolul Ploieşti – FCU Craiova LIVE TEXT (20:30). Se anunţă un duel încins pe Ilie Oană
Min. 1: A început meciul de pe stadionul Ilie Oană.
Echipele de start:
PETROLUL: Zima – Dumitriu, Papp, Garutti, Țicu (cpt.) – Hanca, Seto – Musi, Jair, Ișfan – A. Berisha
Rezerve: Eșanu, Bălbărău – D. Radu, Diomande, Jyry, M. Bratu, David Paraschiv, R. Bucur, I. Răducan, Irobiso
Absenți: Grozav, Huja, Meijers (suspendați), Doua (accidentat)
Antrenor: Florin Stângă
FCU CRAIOVA: Gurău – Negru, Lekiatas, Lacroix, Mascarenhas – V. Achim (cpt.), Dr. Albu – Baeten, Bauza, Chițu – Blănuță
Rezerve: R. Popa – Kvakic, Dragu, V. Pop, Blidar, Mario Ilie, Sidibe, Bahassa, Ibrahim
Absenți: Compagnucci (suspendat), Abbey (fără drept de joc)
Antrenor: Nicolo Napoli
Ambele echipe vin după ce au pierdut în ultima etapă a sezonului regulat. Petrolul Ploieşti a fost învinsă în prelungirile partidei cu Sepsi, scor 1-2, în timp ce formaţia lui Nicolo Napoli a pierdut cu acelaşi scor derby-ul oraşului cu FCU Craiova.
Adevăratul motiv pentru care Nicolo Napoli a fost readus la FCU Craiova: "Nu mai aveai timp de experimente"
Rodion Cămătaru consideră că antrenorul italian a fost cea mai bună variantă pentru Adrian Mititelu. Experienţa lui Napoli, dar şi faptul că îi cunoaşte pe jucători, sunt argumentele fostului mare jucător, mai ales că echipa nu mai are timp în acest sezon pentru experimente. De asemenea, Cămătaru consideră că munca lui Napoli ca antrenor trebuie analizată, nu modul în care acesta vorbeşte în limba română:
"Nicolo Napoli ăsta e un vulpoi bătrân şi nu trebuie deloc subestimat. Cei care mai fac câte o glumă despre el că nu vorbeşte bine româneşte ar trebui să îl analizeze pe el ca antrenor, nu după cum vorbeşte. Iar omul ăsta, dacă vine cu chef de muncă şi este susţinut de toată lumea, păi să ştiţi că Nicolo Napoli este unul dintre cei mai experimentaţi antrenori din prima noastră ligă.
Ştie să aşeze jucătorii pe teren şi vede bine jocul. În plus, eu cred că Mititelu l-a readus la Craiova deoarece în momentul ăsta ţie îţi trebuia în vestiar un antrenor care să îţi ştie lotul. Nu mai aveai timp de experimente sau să mai aduci pe nu ştiu eu ce antrenor.
Acelui antrenor îi trebuia timp, îi trebuia timp de acomodare cu lotul, iar în momentul ăsta nimeni nu mai are timp. Play-out-ul începe imediat pentru FCU.
De ce vă spun că Napoli nu e un oricine? Eu l-am văzut pe el şi ca fotbalist. Iar Napoli în Italia nu a fost unul oarecare în Seria A. Napoli a fost un mare fotbalist italian, nu degeaba a fost la Juventus, iar el a evoluat în vremea în care în Italia jucau Maradona şi Gullit", a declarat Rodion Cămătaru, potrivit ediţie.ro.